উচ্চ মাধ্যমিক পরীক্ষায় স্কুলে স্কুলে ‘মেটাল ডিটেক্টর’

কলকাতা: আগামী ৩ মার্চ থেকে শুরু হতে চলেছে উচ্চ মাধ্যমিক পরীক্ষা (Higher Secondary 2025)। চলবে ১৮ মার্চ পর্যন্ত। সকাল ১০টা থেকে শুরু হবে পরীক্ষা। ১.১৫ মিনিট পর্যন্ত চলবে। পরীক্ষার দিনগুলিতে সকাল ৯টার মধ্যে সব ছাত্র-ছাত্রীদের পরীক্ষাকেন্দ্রে পৌঁছে যেতে হবে। উচ্চমাধ্যমিক পরীক্ষা ২০২৫- রেগুলার সিস্টেমের এটা শেষ পরীক্ষা। এরপর থেকে সেমেস্টার ভিত্তিতে হবে। প্রশ্নপত্রে ডিজিটালি সিরিয়াল নম্বরে থাকবে। সিরিয়াল নম্বরটি উত্তরপত্রে লিখতে হবে। প্রশ্নপত্রের সিরিয়াল নম্বর উত্তরপত্রের মাথার নির্দিষ্ট জায়গায় লিখতেই হবে। যাতে প্রশ্নপত্রের ছবি তুলে কপি না করা যায় তার জন্য়ও বিশেষ সুরক্ষা থাকবে।

আরও পড়ুন: ২৬ এর রুটম্যাপ ঠিক করতে বৃহস্পতিবার তৃণমূলের মেগা বৈঠক

উচ্চ মাধ্যমিক শিক্ষা সংসদের দাবি, সব পরীক্ষার্থীরাই অ্যাডমিড কার্ড পেয়ে গিয়েছেন। ৭ ফেব্রুয়ারি ছাত্রছাত্রীদের কাছে পৌঁছে গিয়েছে অ্যাডমিড কার্ড। উচ্চ মাধ্যমিকে প্রশ্নপত্র ফাঁসের অভিযোগ উঠেছে, তাই এবছর ঙপরীক্ষায় বেশ কড়াকড়ি করেছে উচ্চ মাধ্যমিক শিক্ষা সংসদ। চলতি বছরে উচ্চ মাধ্যমিক পরীক্ষায় সমস্ত পরীক্ষাকেন্দ্রে থাকবে মেটাল ডিটেক্টর। মোবাইল সহ অন্যান্য ইলেকট্রনিক ডিভাইস নিয়ে যাওয়া যাবে না। মোবাইল নিয়ে একেবারে জিরো টলারেন্স নীতি থাকবে। মেটাল ডিটেক্টর প্রত্যেক কেন্দ্রে পৌঁছে যাবে। এগুলি নিয়ে চেকিং করা হবে।’ দুটি সিসি ক্যামেরা সমস্ত পরীক্ষাকেন্দ্রে রাখতেই হবে। প্রবেশদ্বারে ও প্রশ্নপত্র যেখানে থাকবে সেখানে সিসি ক্যামেরা রাখতেই হবে।

অন্য খবর দেখুন